Shimon Peres

Shimon Peres (Hebreeus: שמעון פרס ), gebore as Szymon Perski, (2 Augustus 1923 in Vishnyeva, Pole – 28 September 2016 in Ramat Gan) was 'n Israelse politikus. Hy was eers lid van die Mapai-party, daarna die Rafi-, die Verbond-, die Arbeidsparty en uiteindlik Kadima.

Peres is oorspronklik afkomstig uit Pole, maar emigreer in 1934 na die Britse mandaat van Palestina.

Hy was die Eerste Minister in 1977 (waarnemend), van 1984 tot 1986 en van 1995 tot 1996 gewees. Hy het ook van 2007 tot 2014 die amp van president beklee. Daarbenewens het hy (adjunk-)ministersposte beklee en was hy baie jare lank 'n partyleier. Van 1959 tot 2007 was hy 'n lid van die Knesset gewees.

Peres het sy mening gewysig en 'n voorstander van die Tweestaatoplossing geword: naas Israel, ook 'n Palestynse staat.

In 1994 het hy vanweë die Oslo-ooreenkomste saam met Jasser Arafat en Yitzhak Rabin die Nobelprys vir Vrede ontvang.

Verwysings

Eksterne skakels 
 
  Shimon Peres, webwerf van die Knesset

Presidente van Israel
Eerste Ministers van Israel
Israelse adjunk-ministers
Israelse adjunk-premiers
Israelse Jode
Israelse ministers
Israelse opposisieleiers
Lede van die Knesset
Belarussiese Jode
Poolse Jode
Ministers van Binnelandse Sake
Ministers van Buitelandse Sake
Ministers van Finansies
Ministers van Religie
Ministers van Verdediging
Ministers van Vervoer
Sioniste
Wenners van die Nobelprys vir Vrede
Geboortes in 1923
Sterftes in 2016